নিজৰ নাবালক পুত্ৰক মটৰ চাইকেল চলাবলৈ দি ওড়িশ্যাৰ চাম্বলপুৰ জিলাৰ এজন ব্যক্তিয়ে ৪৩,০০০ টকাৰ জৰিমনা ভৰিবলগীয়া হোৱা ঘটনাই চাঞ্চল্যৰ সৃষ্টি কৰিছে।
সূত্ৰৰ পৰা জানিব পৰা মতে, খেতৰাজপুৰ আৰক্ষী থানাৰ অন্তৰ্গত দালাদালিপাড়াৰ নিবাসী বিজয় সিঙৰ পুত্ৰক হেলমেট নিপিন্ধাকৈ বাইক চলোৱাৰ বাবে আৰক্ষীয়ে লক্ষ্মী টকিজ চকত ৰখাইছিল।
হেলমেট নিপিন্ধাৰ উপৰি নাবালকজনে যান-বাহন আৰক্ষীৰ আগত ড্ৰাইভিং লাইচেঞ্চো দেখুৱাবলৈ সক্ষম নহ'ল। ইয়াৰ উপৰি বাইকখনৰ নাছিল পলুশ্যন চাৰ্টিফিকেট আৰু ইঞ্চুৰেন্স।
লগে লগে আৰক্ষীয়ে বিজয় সিঙৰ নামত নাবালকে বাইক চলোৱাৰ বাবে ২৫০০০ টকা, ডাইভিং লাইচেঞ্চ নথকাৰ বাবে ৫,০০০ টকা, পলুশ্যন চাৰ্টিফিকেট নথকাৰ বাবে ১০,০০০ টকা, হেলমেট পৰিধান নকৰাৰ বাবে ১০০০ টকা আৰু ইঞ্চুৰেন্স নথকাৰ বাবে ২০০০ টকা জৰিমনা বিহা হয়।
উল্লেখ্য যে আৰক্ষীয়ে যান বাহন আইন উলংঘাকাৰী সকলৰ বিৰুদ্ধে অভিযান চলাই ৰাজ্যখনৰ বিভিন্ন প্ৰান্তৰ পৰা বৃহৎ পৰিমাণৰ জৰিমনা সংগ্ৰহ কৰিবলৈ সক্ষম হয় বুলি জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
